Број: 338-18-O/3

Дана: 11.02.2019.године

**ДОДАТНО ПОЈАШЊЕЊЕ 1**

Poštovani,

U skladu sa članom 63. stav 2. Zakona o javnim nabavkama, obraćamo vam se sa zahtevom za dodatna pojašnjenja u vezi sa pripremanjem ponude za javnu nabavku broj:338-18-O, Održavanje operacionih sala, kao i za krečenje u objektu Klinike za ortopedsku hirurgiju i traumatologiju.

U konkursnoj dokumentaciji u dodatnim uslovima u delu koji se odnosi na kadrovski kapacitet, između ostalog zahtevate da je ponuđač u obavezi da dotavi fotokopije radnih knjižica.

1. Odredbom člana 116. stav 1. **Zakona o izmenama i dopunama Zakona o radu ("Sl.** **glasnik RS", br. 75/2014)** propisano je da 1. januara 2016. godine prestaje da važi odredba člana 204. **Zakona o radu ("Sl. glasnik RS", br. 24/2005, 61/2005, 54/2009, 32/2013)**, kojom je uređeno pitanje radne knjižice, kao i **Pravilnik o radnoj knjižici ("Sl. glasnik RS", br. 17/97).Radna knjižica kao dokument prestala je da važi 1. januara 2016. godine, budući da se svi podaci iz nje mogu naći u elektronskoj formi u Centralnom registru obaveznog socijalnog osiguranja, u Republičkom fondu za penzijsko i invalidsko osiguranje (PIO) i da poslodavci nemaju osnova da zahtevaju od lica koja zasnivaju radni odnos dostavljanje radnih knjižica, na osnovu navedenog smatramo da je zahtevani dokaz neosnovan i da ga treba brisati.**

**Molimo Vas da izvršite ispravku u konkursnoj dokumentaciji i uslove uskladite sa važećim propisima.**

**ОДГОВОР НА 1. ПИТАЊЕ**

* Наручилац ће приступити измени конкурсне документације.

С поштовањем,

Комисија за јавну набавку 338-18-О